AIŠKINAMASIS RAŠTAS

Dėl pritarimo projektui „Visos dienos mokyklos modelio diegimas Molėtų pradinėje mokykloje“

1. **Parengto tarybos sprendimo projekto tikslai ir uždaviniai:**

Projektas rengiamas pagal 2022–2030 m. Utenos regiono plėtros planą ir Pažangos priemonės NR. 12-003-03-02-17 (RE) „Plėtoti įvairialypį švietimą vykdant visos dienos mokyklų veiklą“ finansavimo gaires. Projekto finansavimo šaltinis: Europos Sąjungos struktūrinių fondų (Europos regioninės plėtros fondo) lėšos ir savivaldybės biudžeto lėšos.

Sprendimo tikslas - įvykdyti išankstines sąlygas, būtinas projektui įgyvendinti. Sprendimu patvirtinamas ketinimas įgyvendinti projektą, skyrus finansavimą.

Projekto metu planuojama sutvarkyti ir pritaikyti Molėtų pradinės mokyklos patalpas bei lauko erdves visos dienos mokyklos veiklai: sutvarkytos ir įrengtos 5 klasių patalpos, įrengtas daugiafunkcinis kambarys, sutvarkyta vidaus sporto ir bendrosios erdvės, patalpos pritaikytos vaikams su judėjimo negalia, sutvarkytos lauko edukacines erdves, įsigyta reikalingos priemonės, baldai ir įranga.

Pagal 2022–2030 m. Utenos regiono plėtros planą, didžiausia galima projekto finansuojamoji dalis sudaro iki 93,14 procentų visų tinkamų finansuoti projekto išlaidų. Pareiškėjas privalo prisidėti prie projekto finansavimo ne mažiau nei 6,86 procento visų tinkamų finansuoti projekto išlaidų ir kartu su projekto įgyvendinimo planu pateikti dokumentą pagrindžiantį nuosavo indėlio prisidėjimą.

 Paraiška turi būti pateikta iki 2023 m. rugpjūčio 31 d.

1. **Siūlomos teisinio reguliavimo nuostatos:**

Sprendimo projektu siūloma pritarti projekto „Visos dienos mokyklos modelio diegimas Molėtų pradinėje mokykloje“ įgyvendinimui.

1. **Laukiami rezultatai:**

Atnaujintos ir pritaikytos Molėtų pradinės mokyklos erdvės visos dienos mokyklos veikloms vykdyti. VDM lankantys vaikai turės palankesnes, fiziškai labiau pritaikytas sąlygas poilsiui ir veiklai.

1. **Lėšų poreikis ir jų šaltiniai:**

Planuojama bendra projekto preliminari vertė – 225 966,00 Eur, iš jų ES fondų investicijų lėšos – 210 475,85 Eur, pareiškėjo lėšų dalis – 15 490,15 Eur.

1. **Kiti sprendimui priimti reikalingi pagrindimai, skaičiavimai ar paaiškinimai.**